Document ID: 32011D0360

32011D0360
L 162/15
SLUŽBENI LIST EUROPSKE UNIJE
PROVEDBENA ODLUKA KOMISIJE
od 20. lipnja 2011.
o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u Mađarskoj i Slovačkoj
(priopćena pod brojem dokumenta C(2011) 4213)
(Tekst značajan za EGP)
(2011/360/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
budući da:
(1)
Odlukom Komisije 2008/855/EZ od 3. studenoga 2008. o mjerama kontrole zdravlja životinja u pogledu klasične svinjske kuge u nekim državama članicama (3) utvrđene su određene mjere kontrole u pogledu klasične svinjske kuge u državama članicama ili njihovim regijama navedenim u Prilogu toj Odluci.
(2)
Mađarska je obavijestila Komisiju o novom razvoju u pogledu te bolesti kod divljih svinja na području županije Heves i na nekim dijelovima područja županije Borsod-Abaúj-Zemplén.
(3)
Te informacije pokazuju da je na područjima tih županija klasična svinjska kuga kod divljih svinja iskorijenjena. Ona područja na kojima se stanje poboljšalo treba stoga brisati iz popisa u Prilogu Odluci 2008/855/EZ i na njih se više ne moraju primjenjivati mjere predviđene u toj Odluci.
(4)
Slovačka je obavijestila Komisiju o novom razvoju u pogledu te bolesti kod domaćih i divljih svinja na područjima navedenim za tu državu članicu u Prilogu Odluci 2008/855/EZ.
(5)
Te informacije pokazuju da je na tim područjima klasična svinjska kuga kod domaćih i kod divljih svinja iskorijenjena. Ona područja na kojima se stanje poboljšalo treba stoga brisati iz popisa u Prilogu Odluci 2008/855/EZ i mjere predviđene u toj Odluci više se ne moraju primjenjivati na cijelom području Slovačke.
(6)
Odluku 2008/855/EZ treba stoga na odgovarajući način izmijeniti.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2008/855/EZ mijenja se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 20. lipnja 2011.

Labels: 3
18
6